**הקשר הרב דורי:**

משפחתה של סבתי חיה בעיראק עד שנת 1950 שם היו להם נכסים רבים . אביה היה מנהל חשבונות ואימה עקרת בית . המשפחה עלתה לארץ בעקבות רדיפת היהודים והשאירו שם את כל נכסיהם. דרכי העלייה לארץ ישראל היו במטוסים בעלייה חופשית, המשפחה הגיעה לאור יהודה. דודה של סבתי נתפס ע"י הצבא העיראקי בחשד לריגול והוא הוצא להורג. כאשר המשפחה עלתה לארץ הכירו מעט את השפה העברית אשר נרכשה עם הזמן, בתחילת הדרך היו קשיי הסתגלות, היו צריכים להתפשר במציאת מקום עבודה אפילו שהגיעו מלומדים. לפני לידתה של סבתי המשפחה גרה באוהל רעוע. סבתי נולדה בארץ ישראל בשנת 1952 באור יהודה, שם סבתי הוא שולמית, שמה נבחר על ידי אחיה הגדולים (היא הייתה הצעירה מבין כל האחים). עד גיל שלוש סבתי ומשפחתה גרו בצריף באור יהודה, בצריף היו 2 חדרים כאשר בצריף המשפחה הייתה רק ישנה. המטבח המקלחת והכביסה היו נעשים מחוץ לצריף. מידי יום הילדים היו מתאספים בחוץ ומשחקים ביחד. הייתה להם עז שגידלו . בקרבת הצריף היה בית כנסת בו אביה של סבתי היה מתפלל מידי יום. בגיל שלוש המשפחה עברה לפתח תקווה שם גרו בבית בו היו חדר גדול וחדר קטן, בחדר הקטן ישנו ההורים ובחדר הגדול ישנו ביחד כל האחים. החיים היו לא פשוטים אמה של סבתי הייתה מבשלת על פתיליות אוכל כגון טבית ,קובה, סביח. חימום מים היה נעשה על פתילייה, היו מתקלחים בגיגיות, היו יושבים בחוץ ומכבסים בגיגיות. חבריה של סבתי היו מהגן ומבית הספר, כולם גרו באותה סביבה, מידי יום היו מתאספים ומשחקים יחד קלאס, חמש אבנים, תופסת, שלוש מקלות. הבילויים המשפחתיים שלהם היו טיולים לבני משפחה, טיולים בחיק הטבע ובילוי בים .

השכונה בה גרו הייתה שכונה דתית, מסביב הכול היה מלא בצריפים, לא היה ים והיה בית כנסת ממש קרוב לבית, אבא של סבתא שלי היה ממייסדי בית הכנסת ושמו של בית הכנסת הוא עולי בבל ועד היום בית הכנסת הזה קיים. סבתי למדה בבית הספר פיק"א, המקצועות שנלמדו היו עברית, טבע, תורה, מולדת, חקלאות, מוזיקה ,מתמטיקה, יחסיה עם המורים היה יחס של כבוד , המורים היו מאוד קשוחים, המשמעת הייתה מאוד חזקה והעונשים היו שצריך להביא את ההורים לשיחה. התלבושת האחידה הייתה חולצה ירוקה וחצאית כחולה. המורה הכי זכור היה המורה למוזיקה ושמו אוליבר. המקצוע האהוב עליה היה תורה אהבה לשמוע את סיפורי התורה .סבתי לא הייתה אוכלת הרבה אמה הייתה רודפת אחריה עם האוכל. הממתקים שהיו להם בילדות הם חלבה ,ריבה, שוקולד. סבתי הייתה יוצאת לטיולים ובימי שישי אחה"צ היו נפגשים במסיבות . סבתי לא הייתה בתנועת נוער בילדותה. סבתי וסבי לא הכירו דרך שידוך, ההיכרות ביניהם התרחשה כאשר סבתי בילתה עם חברותיה בים וסבי בילה עם חבריו והתפתחה שיחה ביניהם שבסופה קבעו להיפגש, צורת הבילוי הייתה סרט או הזמנה לגלידה. הוריה של סבתי היו מגבילים אותה בשעת החזרה עד השעה עשר הייתה צריכה להיות בבית, בבית הייתה משמעת מאוד קשה והיו מכבדים מאוד את ההורים. סבי היה מביא לסבתי פרחים הם יצאו תקופה של שנה וחצי ולאחר מכן התחתנו, סוגי האינטימיות שהיו מותרים הם חיבוק ונשיקה. לסבי וסבתי נולדו ארבעה ילדים וישנם שמונה נכדים לא קיימים נינים. סבי מתי היה צבע במקצועו וסבתי שולמית עד לידתו של בנה הבכור הייתה ספרית ולאחר לידתו הייתה עקרת בית. המשפחה התגוררה בפתח תקווה מאז ועד היום.